**ELŐTERJESZTÉS**

Bátaapáti Község Képviselő – testületének 2020. február 18-i

rendes/rendkívüli testületi ülésére

|  |  |
| --- | --- |
| Tárgy: | Tájékoztatás az önkormányzati képviselők kötelező képzéséről |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Füle Mária jegyzői megbízott |
| Előterjesztés száma: | 22. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Magyarország helyi önkormányzatokról szóló 2011. évi CLXXXIX. tv. 32. § (2) bekezdésének j) pontja alapján a helyi önkormányzati képviselő az eskütételt követő három hónapon belül köteles részt venni a megyei kormányhivatal által szervezett képzésen.

A kormányhivatalok a képzéseket a Nemzeti Közszolgálati Egyetem közreműködésével elektronikus úton biztosítják. A tananyagok, illetve a képzéssel kapcsolatos információk az alábbi honlapcímen érhetők el: http://kepviselo.ludovika.hu

A tananyaghoz való hozzáférés regisztrációhoz kötött.

Tájékoztatom a Tisztelt Képviselő-testületet, hogy a képzések teljesítésére 2020. február 29. napjáig nyílik lehetősége a helyi önkormányzati képviselőknek.

Kérem a Képviselő-testületet, hogy tájékoztatómat tudomásul venni szíveskedjenek.

**Határozati javaslat**

Bátaapáti Község Önkormányzatának Képviselő-testülete a képviselők kötelező képzéséről szóló tájékoztatót megtárgyalta és azt tudomásul veszi.

Bátaapáti, 2020. február 12.

dr. Puskásné dr. Szeghy Petra sk.

jegyző